લોકોને વિશ્વભ્રમણ કરવાની ઈચ્છા હોય તે સ્વાભાવિક છે, પણ જો મારો વ્યક્તિગત અભિપ્રાય જણાવું તો ભારતના 29 રાજ્યો વિશ્વના 29 દેશને પણ પાછળ છોડવા સક્ષમ છે. દરેકની અલગ સંસ્કૃતિ, અલગ ભૌગોલિક પરિસ્થિતિ છતાં વિવિધ ફૂલો જેમ એક દોરામાં પરોવાઈને સુંદર માળા બને છે તેમ આપણો આ દેશ વિવિધ સંસ્કૃતિઓથી બનેલી એક સુંદર પુષ્પમાળા છે. અને એટલે જ ભારતને Incredible India એટલેકે અતુલ્ય ભારત કહે છે.